ਦ ਸੀਕਰੇਟ (ਕਿਤਾਬ)
ਦ ਸੀਕਰੇਟ ਰਹੋਂਡਾ ਬਾਇਰਨ ਦੁਆਰਾ ਲਿਖੀ ਗਈ 2006 ਵਿੱਚ ਸਭ ਤੋਂ ਵੱਧ ਵਿਕਣ ਵਾਲੀ ਸਵੈ-ਸਹਾਇਤਾ ਲਈ ਕਿਤਾਬ ਹੈ, ਜੋ ਦ ਸੀਕਰੇਟ ਨਾਮੀ ਫ਼ਿਲਮ ਦੇ ਅਧਾਰ 'ਤੇ ਹੈ। ਇਹ ਆਕਰਸ਼ਣ ਦੇ ਨਿਯਮ ਦੀ ਗੱਲ ਕਰਦੀ ਹੈ, ਜੋ ਦਾਅਵਾ ਕਰਦਾ ਹੈ ਕਿ ਮਨ ਵਿੱਚ ਆਉਣ ਵਾਲੇ ਆਮ ਵਿਚਾਰ ਇੱਕ ਵਿਅਕਤੀ ਦੇ ਜੀਵਨ ਨੂੰ ਸਿੱਧਾ ਬਦਲ ਸਕਦੇ ਹਨ। ਇਸ ਕਿਤਾਬ ਦੁਨੀਆ ਭਰ ਵਿੱਚ 30 ਮਿਲੀਅਨ ਕਾਪੀਆਂ ਵਿਕੀਆਂ ਅਤੇ 50 ਭਾਸ਼ਾਵਾਂ ਵਿੱਚ ਇਸਨੂੰ ਅਨੁਵਾਦ ਕੀਤਾ ਗਿਆ ਹੈ।

ਆਲੋਚਕਾਂ ਨੇ ਦਾਅਵਾ ਕੀਤਾ ਹੈ ਕਿ ਇਸ ਤਰ੍ਹਾਂ ਦੀਆਂ ਕਿਤਾਬਾਂ ਰਾਜਨੀਤਿਕ ਖ਼ੁਸ਼ਹਾਲੀ ਅਤੇ ਹਕੀਕਤ ਨਾਲ ਜੁੜੀ ਅਸਫ਼ਲਤਾ ਨੂੰ ਉਤਸ਼ਾਹਤ ਕਰਦੀਆਂ ਹਨ, ਅਤੇ ਇਹ ਕਿ “ਇਹ ਨਵੀਂ ਨਹੀਂ ਹੈ ਅਤੇ ਇਹ ਕੋਈ ਰਾਜ਼ ਨਹੀਂ ਹੈ”। ਕਿਤਾਬ ਵਿੱਚ ਕੀਤੇ ਵਿਗਿਆਨਕ ਦਾਅਵਿਆਂ ਨੂੰ ਅਲੋਚਕਾਂ ਦੀ ਇੱਕ ਸ਼੍ਰੇਣੀ ਦੁਆਰਾ ਰੱਦ ਕਰ ਦਿੱਤਾ ਗਿਆ, ਇਹ ਦੱਸਦਿਆਂ ਕਿ ਪੁਸਤਕ ਦਾ ਕੋਈ ਵਿਗਿਆਨਕ ਅਧਾਰ ਨਹੀਂ ਹੈ।

ਪਿਛੋਕੜ 
ਦ ਸੀਕਰੇਟ ਮਾਰਚ 2006 ਵਿੱਚ ਪਹਿਲਾ ਫ਼ਿਲਮ ਦੇ ਰੂਪ ਵਿੱਚ ਅਤੇ ਬਾਅਦ ਵਿੱਚ ਉਸੇ ਸਾਲ ਇੱਕ ਕਿਤਾਬ ਵਜੋਂ ਜਾਰੀ ਕੀਤੀ ਗਈ ਸੀ। ਇਹ ਕਿਤਾਬ ਵਾਲਸ ਵਾਟਲਸ ਦੀ 1910 ਵਿੱਚ ਲਿਖੀ ਗਈ ਕਿਤਾਬ ਦ ਸਾਇੰਸ ਆਫ ਗੇਟਿੰਗ ਰਿਚ ਤੋਂ ਪ੍ਰਭਾਵਿਤ ਹੈ, ਜਿਸ ਨੂੰ ਬਾਇਰਨ ਨੇ ਆਪਣੀ ਧੀ ਕੋਲੋਂ 2004 ਵਿੱਚ ਨਿੱਜੀ ਸਦਮੇ ਸਮੇਂ ਹਾਸਿਲ ਕੀਤਾ ਸੀ। ਦ ਪੈਸ਼ਨ ਟੈਸਟ ਦੇ ਨਿਉ ਯਾਰਕ ਟਾਈਮਜ਼ ਵੇਸਟਸੇਲਿੰਗ ਲੇਖਕ ਜੈਨੇਟ ਬਰੇ ਅਟਵੁੱਡ ਅਤੇ ਕ੍ਰਿਸ ਅਟਵੁੱਡ ਨੂੰ ਫ਼ਿਲਮ ਜਾਂ ਕਿਤਾਬ ਵਿੱਚ ਫ਼ੀਚਰ ਨਹੀਂ ਕੀਤਾ ਗਿਆ, ਪਰ ਉਨ੍ਹਾਂ ਨੇ ਫ਼ਿਲਮ ਲਈ ਇੰਟਰਵਿਉ ਦਾ ਪ੍ਰਬੰਧ ਕੀਤਾ, ਜਿਨ੍ਹਾਂ ਵਿਚੋਂ ਬਹੁਤ ਸਾਰੇ ਕਿਤਾਬ ਵਿੱਚ ਦਿੱਤੇ ਗਏ ਹਨ।

ਸਾਰ 
ਬਾਇਰਨ ਨੇ ਮੂਲ ਰੂਪ ਵਿੱਚ ਮੈਡਮ ਬਲੇਵਤਸਕੀ ਅਤੇ ਨੌਰਮਨ ਵਿਨਸੈਂਟ ਪੀਲੇ ਵਰਗੇ ਵਿਅਕਤੀਆਂ ਦੁਆਰਾ ਪ੍ਰਸਿੱਧ ਇੱਕ ਵਿਚਾਰ ਨੂੰ ਦੁਬਾਰਾ ਪੇਸ਼ ਕੀਤਾ ਕਿ ਕੁਝ ਚੀਜ਼ਾਂ ਬਾਰੇ ਸੋਚਣਾ ਉਨ੍ਹਾਂ ਨੂੰ ਜੀਵਨ ਵਿੱਚ ਲਿਆਉਂਦਾ ਹੈ। ਬਾਇਰਨ ਇਤਿਹਾਸਕ ਵਿਅਕਤੀਆਂ ਦੀਆਂ ਉਦਾਹਰਣਾਂ ਦਿੰਦੀ ਹੈ ਜਿਨ੍ਹਾਂ ਨੇ ਕਥਿਤ ਤੌਰ 'ਤੇ ਇਸ ਵਿਚਾਰ ਨੂੰ ਆਜ਼ਮਾ ਕੇ ਵੇਖਿਆ ਹੈ। ਬਾਇਰਨ ਨੇ ਇਸ ਕਿਤਾਬ ਵਿੱਚ ਤਿੰਨ-ਪੜਾਅ ਦੀ ਪ੍ਰਕਿਰਿਆ ਦਾ ਹਵਾਲਾ ਦਿੱਤਾ ਹੈ: ਪੁੱਛੋ, ਵਿਸ਼ਵਾਸ ਕਰੋ ਅਤੇ ਹਾਸਿਲ ਕਰੋ। ਇਹ ਬਾਈਬਲ ਦੇ ਮੱਤ 21:22 ਦੇ ਹਵਾਲੇ 'ਤੇ ਅਧਾਰਤ ਹੈ, ਜੋ ਇਸ ਤਰ੍ਹਾਂ ਹੈ: "ਅਤੇ ਉਹ ਸਭ ਕੁਝ ਜੋ ਤੁਸੀਂ ਪ੍ਰਾਰਥਨਾ ਵਿੱਚ ਕਹੋਗੇ, ਵਿਸ਼ਵਾਸ ਕਰੋ ਤਾਂ ਤੁਸੀਂ ਹਾਸਿਲ ਕਰੋਗੇ।"

ਬਾਇਰਨ ਨੇ ਕਥਿਤ ਉਦਾਹਰਣਾਂ ਦੇ ਨਾਲ ਕਿਸੇ ਦੀਆਂ ਇੱਛਾਵਾਂ ਦੀ ਪ੍ਰਾਪਤੀ ਵਿੱਚ ਸ਼ੁਕਰਗੁਜ਼ਾਰੀ ਅਤੇ ਦਰਸ਼ਨੀ ਦਿੱਖ ਦੀ ਮਹੱਤਤਾ ਬਾਰੇ ਵੀ ਚਾਨਣਾ ਪਾਇਆ ਹੈ। ਬਾਅਦ ਦੇ ਅਧਿਆਇ ਵਿਆਖਿਆ ਕਰਦੇ ਹਨ ਕਿ ਬ੍ਰਹਿਮੰਡ ਬਾਰੇ ਵਧੇਰੇ ਆਮ ਵਿਚਾਰਾਂ ਨਾਲ ਆਪਣੀ ਖੁਸ਼ਹਾਲੀ, ਸੰਬੰਧਾਂ ਅਤੇ ਸਿਹਤ ਨੂੰ ਕਿਵੇਂ ਸੁਧਾਰਿਆ ਜਾ ਸਕਦਾ ਹੈ।

ਹਵਾਲੇ

ਬਾਹਰੀ ਲਿੰਕ 

 

ਜੀਵਨ ਫ਼ਲਸਫ਼ਾ